
Nicolae Sfetcu: Euristica gravitaţiei newtoniene 


Exemplul clasic al unui program de cercetare de succes este teoria gravitaţională 
a lui Newton, probabil cel mai de succes program de cercetare lakatosian. 1 Iniţial, 
teoria gravitaţională a lui Newton s-a confruntat cu o mulţime de "anomalii" 
("contraexemple"), şi a contrazis teoriile observaţionale care susţineau aceste anomalii. 
Dar suporterii programului de cercetare a gravitaţiei newtoniene au transformat 
fiecare anomalie în cazuri coroborante. Mai mult, au evidenţiat ei înşişi contraexemple 
pe care le-au explicat apoi prin teoria newtoniană. 2 3 4 5 Conform lui Lakatos, ”în programul 
lui Newton euristica negativă ne invită să redirecţionăm modus tollens de la cele trei 
legi ale dinamicii lui Newton şi legea lui de gravitaţie. Acest "nucleu" este "irefutabil" 
prin decizia metodologică a proponenţilor săi: anomaliile trebuie să conducă la 
modificări numai în centura "protectoare" a ipotezelor auxiliare, "observaţionale" şi a 
condiţiilor iniţiale.”3 

Newton a stabilit euristica pozitivă a programului său de cercetare printr-o 
strategie de aproximări succesive.4 Primele trei legi de mişcare ale lui Newton au 
reglementat raţionamentul inductiv, împreună cu viziunea lui Newton privind o 
taxonomie fundamentală bazată pe forţe fizice (interacţiuni). A pornit de la un sistem 
solar idealizat, cu un Soare punctual şi o singură planetă învârtindu-se în cerc în jurul 
Soarelui. Apoi a considerat că orbita planetei este o elipsă, derivând proporţionalitatea 
dintre forţa gravitaţională şi inversul pătratului distanţei dintre planetă şi Soare. 

Generalizarea inductivă a lui Newton a considerat o mişcare elementară cu o 
forţă statică inclusă în legea dedusă a gravitaţiei, şi ideea că mişcările planetare pot fi 
generalizate. Acestea au fost ipotezele sale de lucru pe baza cărora a procedat la 
generalizările sale inductive. Ele oferă o protecţie imediată a nucleului dur al 
programului de cercetare newtonian (euristica negativă), prin solicitarea ca dovezile 
dezvoltate din date să fie de înaltă calitatea Deducţia legii gravitaţiei a îndeplinit 
această cerinţă într-o măsură mai mare decât raţionamentul său demonstrativ, dar 


1 Imre Lakatos, The Methodology of Scientific Research Programmes: Volume 1: Philosophical Papers 
(Cambridge University Press, 1980). 

2 Pierre-Simon Marquis De Laplace, Exposition du systeme du monde, 2-lea ed (Cambridge; 2009: Cambridge 
University Press, 2009). 

3 Lakatos, The Methodology of Scientific Research Programmes, 48. 

4 Imre Lakatos, „Criticism and the Methodology of Scientific Research Programmes”, Proceedings ofthe 
Aristotelian Society 69, nr. 1 (1968): 149-186. 

5 1. Bernard Cohen şi George E. Smith, The Cambridge Companion to Newton (Cambridge University Press, 
2006). 

"deducţia" s-a bazat în primul rând pe mişcarea a numai cinci planete într-o perioadă 
astronomică scurtă de timp. 

Newton recunoaşte riscul introducerii unor astfel de ipoteze de lucru 
taxonomice în generalizarea inductivă, în cel mai faimos pasaj metodologic din Optica, 
în discuţia despre metodele de "analiză şi sinteză" din următorul paragraf al întrebării 
finale, care a fost adăugat în 1706. El a considerat că succesul obţinut din generalizări 
nerestricţionate este cea mai bună protecţie împotriva riscului introdus de ipotezele 
taxonomice inevitabile care intră în inducţie. 6 7 

Acest model contrazicea legea acţiunii şi reacţiunii pe care Newton a inclus-o în 
nucleul dur, astfel încât a dezvoltat un model mai complex, în care soarele şi planeta se 
roteau în jurul centrului lor de greutate comun. Nu genera nicio anomalie, dar era 
dificil de dedus din el legile reale de mişcare pentru mai multe corpuri. Astfel încât 
Newton a elaborat o nouă teorie, pentru mai multe planete, cu interacţiuni între fiecare 
planetă şi Soare dar neglijând interacţiunile dintre planete. 

După verificarea intermediară a cestei teorii, Newton a dezvoltat o teorie mai 
complexă, considerând că Soarele şi planetele nu sunt punctuale, ci sfere cu dimensiuni 
diferite de zero, întrucât trebuia, în teoria sa, să ţină cont de densitatea corpurilor, şi 
nu se putea accepta ca un corp punctual să aibă densitate infinită. A luat apoi în 
considerare şi mişcarea de rotaţie a corpurilor în jurul axelor proprii. în următorul 
model a ţinut cont de forma ne-sferică a Pământului şi variaţia gravitaţiei suprafeţei cu 
latitudinea, orbita Lunii, mareele, precesiunea echinocţiilor şi traiectoriile cometelor. 
Prin această euristică pozitivă a încercat să se protejeze împotriva riscurilor care apar 
în saltul inductiv, împingând imediat teoria spre analiza tuturor fenomenelor 
relevante, şi folosind-o ca instrument de cercetare pentru problemele întâmpinate. 7 în 
acelaşi timp, deducţiile în cazul Pământului i-au permis generalizarea de la gravitaţia 
celestă la gravitatea universală, ca şi precesiunea echinocţiilor în mod indirect, ţinând 
cont de forţele (interacţiunile) dintre planete, calculând perturbaţiile rezultate. Mareea 
şi precesiunea echinocţiilor au permis generalizarea de la forţe simple centripetale la o 
gravitaţie interactivă, la fel ca şi studiul orbitelor lui Jupiter şi Saturn. Iar studiul 
cometelor a permis extinderea legii gravitaţiei la corpuri posibil dintr-o materie foarte 
diferită. 


6 Cohen şi Smith. 

7 Cohen şi Smith. 

A publicat rezultatele programului său de cercetare doar atunci când a 
considerat că a obţinut maximum posibil din observaţii şi matematică. Procesul de 
comparare cu fenomenele şi argumentele pentru universalitatea gravitaţiei se întind 
pe tot cuprinsul Cărţii 3. 

Generalizarea inductivă a lui Newton pentru gravitaţia universală a introdus un 
element conjectural important falsifiabil, care a fost verificat ulterior, furnizând cele 
mai convingătoare dovezi în favoarea sa. Ideea de bază a fost că orice discrepanţă dintre 
teoria Newtoniană şi observaţie se va dovedi a fi semnificativă din punct de vedere fizic 
şi ne va spune ceva mai mult despre lumea fizică. Prin aceasta, ipotezele de lucru 
taxonomice care stau la baza pasului inductiv al lui Newton faţă de gravitaţia universală 
rămân intacte, pe măsură ce teoria avansează. 

Pe baza ipotezelor suplimentare contestabile, şi a sugestiilor cu privire la 
mişcările lui Jupiter şi Saturn, Newton şi-a iniţiat propria secvenţă de aproximări 
succesive după Piâncipia. Chiar şi după ce a apărut cea de-a treia ediţie a Principia, la 
aproape patruzeci de ani, încă se mai studiau fiecare dintre aceste subiecte din 
Principia. Argumentul lui Newton pentru gravitaţia universală a fost finalizat abia la 
un secol după publicarea primei ediţii a Principiilor. 

Newton a prevăzut de la început dezvoltările ulterioare ale modelelor sale 
pornind de la primul model complet idealizat. A înţeles că modelele intermediare vor 
conţine anomalii, dar trebuia să treacă prin ele pentru a putea dezvolta aparatul 
matematic prin confuntarea cu modelele şi modificând teoria pe parcurs astfel încât să 
elimine anomaliile. 

Newton a afirmat că prin Piâncipia a ilustrat o nouă abordare a anchetei 
empirice. Dar, în afară de remarca despre derivarea forţelor din fenomenele mişcării şi 
apoi a mişcărilor din aceste forţe în Prefaţa la prima ediţie, şi remarca despre 
compararea unei teorii matematice generice a forţelor centripetale cu fenomenele 
pentru a afla condiţiile de acţiune a forţei, de la sfârşitul Cărţii 1, Secţiunea 11, singura 
remarcă notabilă despre metodologie este faimosul pasaj din Scholium-ul general 
adăugat în cea de-a doua ediţie ca o declaraţie finală. 8 (S11) 

Succesul fără precedent al teoriei gravitaţiei lui Newton a stimulat interesul în 
metodologia Piâncipiei pentru a o folosi şi în alte domenii. Două aspecte ale 


8 George Smith, „Newton’s Philosophiae Naturalis Principia Mathematica”, în The Stanford Encyclopedia of 
Philosophy. ed. Edward N. Zalta, Winter 2008 (Metaphysics Research Lab, Stanford University, 2008), 
https://plato.stanford.edu/archives/win2008/entries/newton-principia/. 

metodologiei sunt evidente pentru George Smith:9 Newton a contrapus metoda sa celei 
a ipotezelor "născocite”, şi cerinţa ca întrebările să fie considerate deschise atâta timp 
când considerentele empirice nu le-au dat încă răspunsuri (o cerinţă în perfectă 
concordanţă cu toleranţa metodologică propusă de Lakatos în programele de 
cercetare). Scopul metodei a fost de a limita pretenţiile teoretice la "generalizările 
inductive". 

Fiecare model succesiv din programul lui Newton prezice un nou fapt, este o 
creştere a conţinutului empiric: constituie o schimbare teoretică progresivă 
consistentă. Şi fiecare predicţie este verificată în cele din urmă, deşi anterior ar fi putut 
fi instantaneu "refutată". 

Ideea centrală a metodei inductive newtoniene este că legile universale derivă 
inductiv din "calităţi manifeste" sau "fenomene" observate, şi numai fenomenele 
observate ne pot duce la revizuirea acestor legi. Newton se opune în mod explicit 
explicaţiilor pur ipotetice ale filosofiei mecaniciste. Leibniz şi Huygens, au acceptat 
demonstraţia lui Newton că orbitele sateliţilor marilor corpuri astronomice din 
sistemul solar respectă legea inverso-pătrată, dar au respins legea lui Newton de 
gravitaţie universală pentru că erau legaţi de filosofia mecanicistă. Regulile lui Newton 
III şi IV au fost adăugate la ediţiile a doua (1713) şi a treia (1726) ale Piâncipiei ca 
răspuns la obiecţiile filosofilor mecanicişti: 

Regula III: ”Acele calităţi ale corpurilor care nu pot fi intenţionate şi remise [adică, nu 
pot fi mărite şi diminuate] şi care aparţin tuturor corpurilor pe care pot fi făcute 
experimente, ar trebui să fie considerate calităţi ale tuturor corpurilor universale.” 10 

Regula IV: ”în filosofia experimentală, propoziţiile adunate din fenomene prin inducţie 
trebuie considerate fie exacte, fie foarte aproape adevărate, în ciuda oricăror ipoteze 
contrare, până când alte fenomene nu fac astfel de propoziţii fie mai exacte, fie supuse 
unor excepţii.” 11 

Aceste reguli precizează că metoda universalizării inductive trebuie aplicată fără 
interferenţa ipotezelor. Newton afirmă explicit că ipotezele filosofiei mecaniciste 
obstrucţionează metoda sa. El ilustrează aici folosirea metodei sale prin descrierea mai 
întâi a inferenţei inductive a legii universale că toate corpurile sunt extinse. 


9 Smith. 

10 Isaac Newton, „Philosophiae Naturalis Principia Mathematica, III Ed.”, Science 177, nr. 4046 (1726): 795, 
https://doi.org/10-l 126/science. 177.4046.340. 

11 Newton, 796. 

Bernard Cohen descrie astfel euristica pozitivă a lui Newton, în Capitolul 5 din 
The Cambridge Companion to Newton ca ”stilul newtonian” etapizat: 12 (1) problema 
unui "singur corp”, (2) problemele "cu două corpuri", (3) problemele a trei sau mai 
multe corpuri care interacţionează. Astfel, Newton trebuie să abordeze complexitatea 
unei mişcări orbitale reale într-o succesiune de aproximări succesive, fiecare 
aproximaţie fiind o mişcare idealizată, şi cu abateri sistematice, oferind dovezi pentru 
următoarea etapă a secvenţei. 

în modelele sale idealizate, Newton a impus două restricţii aproximărilor 
succesive.^ în fiecare caz în care deduce unele caracteristici din forţele gravitaţionale 
cereşti, a argumentat că consecinţa deducţiei "dacă-atunci" încă mai păstrează 
proximitatea atâta timp cât antecedentul deţine proximitatea. Iar rezultatele 
matematice stabilite din Cartea 1 îi permit să identifice condiţiile specifice în care 
fenomenul din care se face deducerea ar avea nu doar proximitate, ci şi exactitudine. 
Rezultă că "deducţiile" lui Newton din fenomene implică încercarea de a aborda 
complexitatea mişcărilor din lumea reală într-o succesiune de idealizări progresive din 
ce în ce mai complexe, cu deviaţii sistematice faţă de idealizări, fiecare model servind 
ca bază pentru următorul model mai complex. Abaterile sistematice sunt numite 
"fenomene de ordin secundar" atunci când nu sunt observabile în sine, ci deduse 
teoretic, m Aceasta respectă prima regulă a lui Newton pentru filosofia naturală - că 
nu ar trebui admise mai multe cauze decât atât cele adevărate şi suficiente pentru a 
explica un fenomen. 

Legea gravitaţiei lui Newton oferă o explicaţie a regulilor lui Kepler şi a 
mişcărilor orbitale idealizate pentru fiecare model idealizat anterior, deci are o putere 
euristică mai mare decât oricare model anterior. Prin această lege se poate explica de 
ce aceste idealizări sunt valabile cel puţin în proximitate. 

Din perspectiva lui Lakatos, în secolul 17 se aflau în competiţie trei sisteme 
ştiinţifice: programul de cercetare al lui Aristotel, cel al lui Descartes, şi programul lui 
Newton apărut ca un rival al programului lui Descartes. Atât programul lui Descartes 
cât şi al lui Newton au fost progresive faţă de cel al lui Aristotel, putând explica 
mişcările cometelor şi a mareelor. Cartezienii puteau explica de ce luna păstra 
întotdeauna aceeaşi faţă spre pământ şi de ce toate planetele se rotesc în aceeaşi 


12 Cohen şi Smith, The Cambridge Companion to Newton. 

13 Domenico Meii, „The Relativization of Centrifugal Force”, Isis: A Journal ofthe History of Science 81 
(1990): 33. 

14 Cohen şi Smith, The Cambridge Companion to Newton. 

direcţie, în timp ce newtonienii puteau explica modul în care planetele se influenţează 
reciproc.^ Diferenţe explicative au rezultat din nuclee dure diferite. Nucleul 
programului cartezian a specificat acţiunea prin contact şi a interzis în mod explicit 
conceptul de acţiune la distanţă,. 

Programul lui Newton include şi elemente din programul cartezian mai vechi, 
precum acţiunea prin contact. Acesta este un exemplu al unui schimb fructuos între 
programe. Dar dovezile empirice au condus în cele din urmă la eşuarea programului 
cartezian. 

Programul lui Lorentz a atins o poziţie dominantă la începutul secolului 20, 
fiind apoi depăşit de cel al lui Einstein, atât teoretic cât şi empiric, aproape imediat 
după iniţierea sa în 1905. 16 Deşi programul lui Lorentz a fost de asemenea progresiv, 
programul relativităţii a învins, fiind în mod consecvent mai progresiv şi asimilând 
transformările Lorentz. ^ 

în succesul programului lui Einstein au fost implicate mai multe programe de 
cercetare: programul newtonian, provocat de un program susţinut de Lorentz 18 care a 
făcut ca electromagnetismul să fie acceptat ca mai fundamental decât mecanica; un al 
doilea program rival susţinut de Ostwald şi Mach prin care s-a încercat să se dezvolte 
o fizică pur fenomenologică, cu energia ca un concept de bază, 1 ? programul lui Einstein 
care a implicat teoriile de relativitate; şi programul de fizică cuantică iniţiat de Bohr şi 
dezvoltat prin teoriile lui Heisenberg, Schrodinger şi Dirac. 

în primele două decade ale secolului 20, fizica cuantică a învins programul 
fenomenologic şi a înlocuit fizica newtoniană, dar matematica şi ontologia noului 
program erau incompatibile cu matematica şi ontologia programului lui Einstein. 
Totuşi, aceste programe coexistă şi în prezent. Rivalitatea între aceste programe a 
stagnat în anii 1940 şi 1950, reînviind odată cu apariţia radioastronomiei, care a permis 
un nou progres empiric. 

Metodologia lui Lakatos oferă un cadru conceptual puternic, care, ca şi în cazul 
lui Kuhn, derivă din analiza episoadelor istorice din fizică. Dar, spre deosebire de 


15 E. J. Aiton, Vortex Theory of Planetary Motions, First Edition edition (London; New York: American Elsevier 
Publishing Co., Inc., 1972). 

16 Elie Zahar, „Why Did Einstein’s Programme Supersede Lorentz’s? (II)”, British Journal for the Philosophy of 
Science 24, nr. 3 (1973): 211-75. 

17 Barry Gholson şi Peter Barker, „Kuhn, Lakatos, and Laudan: Applications in the history of physics and 
psychology”, American Psychologist 40, nr. 7 (1985): 755-69, https://doi.Org/10.1037/0003-066X.40.7.755. 

18 Zahar, „Why Did Einstein’s Programme Supersede Lorentz’s?” 

19 Niles Hoit, „Wilhelm Ostwald’s ‘The Bridge’”, British Journal for the History of Science 10, nr. 2 (1977): 
146-150. 

Kuhn, Lakatos a prezentat o metodologie care evită problemele de 
incomensurabilitate 20 şi iraţionalism, şi demonstrează că dovezile empirice sunt 
arbitrul final al programelor de cercetare concurente. 21 


20 Două teorii sunt incomensurabile dacă sunt încorporate intr-un cadru conceptual puternic contrastant, ale cărui 
limbaje nu se suprapun suficient pentru a permite oamenilor de ştiinţă să compare direct teoriile sau să citeze 
dovezi empirice favorizând o teorie faţă de cealaltă. 

21 Gholson şi Barker, „Kuhn, Lakatos, and Laudan”. 

